dh-unibe/image-text_koenigsfelden-charters-post-1500 huggingface dataset:
Ich, Niclaus Meyer, hoffmeister zuͦ Kùngsvelden, bekenn mitt disem brieff, das ich dem
dem bescheidnē Ruͤdi Ror innamen miner gnaͤdigen frowen von Küngsvelden zuͦ rechtem manlehen recht unnd redlich verlyhen hab ✳ einen aker, ist anderhalb juchart ungevarlich gelegen
inder von Bruͤnegk zwing im uszern benlin, ✳ stost an die strasz, die gen Moͤriken gätt und an ein
bletz der zuͦ dem hoff gehoͤrt den der gn̄t Ror jetz bùwt und die halb juchart lit ouch nebent daran,
stost an bletz, der Renolds von Bruͦnneg ist, ✳ wie der von alter harkomen und inn in rechtem koùff,
namlich zehen Rinsch guld₎ ✳
jeztt
von jung Hans Huͦber von Maͤgenwil ✳ angelangt ist, ✳ was ich im
innamē als vor ✳ von recht daran lyhen sol ✳ und mag hinfùr von den gemelten minen gnedigen frowen
unnd dem gotzhusz Kùngsvelden von wegen des schlosz ✳ Habspurg, dahar das lehen ruͤrt, zuͦ rechtem
manlehen inzehaben, zenuͤtzen und zenyessen unnd inn da mit gewertig unnd gehorsam zesind ✳ unnd
alles das zethuͦnd, das ein lehenmans sinē lehen herˀen zethuͦn verbuͦnd₎, ✳ manlehens und lands recht ist,
desz er, ✳ der ✳ der vil gedacht Ruͤdi Ror, ✳ mir glopt unnd gesworn hatt, alles ungevarlich. des zuͦ
warem unnd vestem ùrkünd hab ich, obgedachter Niclaus Meyer, min eygen insigel von
mins amptz wegen offenlich gehenkt an disen brieff, der geben ist uff mentag ✳ vor Joh̄is
paptiste, do man zalt von Cristi, unsers lieben hˀn, geburt tusent vierhundert nùntzyg
unnd in demm nünnden jare ꝫcꝭ.
Königsf. 846.
Staatsarchiv
AARGAU
1499 ✳
36 ✳
Nͦ✳ 70 ✳
K ✳ T ✳ 129 ✳